ದೇಶದಲ್ಲಿ ದಾಖಲೆಯ 853 ಮಂದಿ ಕೊರೊನಾಗೆ ಬಲಿ 17.50 ಲಕ್ಷಕ್ಕೆ ಏರಿದ ಸೋಂಕಿತರ ಸಂಖ್ಯೆ ಭಾರತದಲ್ಲಿ ಕಳೆದ 24 ಗಂಟೆಗಳಲ್ಲಿ 54,736 ಮಂದಿಯಲ್ಲಿ ಕೊರೊನಾ ವೈರಸ್ ದೃಢಪಟ್ಟಿದ್ದು, ಇದೇ ಮೊದಲ ಬಾರಿ 853 ಮಂದಿ ಅಸುನೀಗಿದ್ದಾರೆ ಎಂದು ಕೇಂದ್ರ ಆರೋಗ್ಯ ಮತ್ತು ಕುಟುಂಬ ಕಲ್ಯಾಣ ಸಚಿವಾಲಯ ಭಾನುವಾರ ಮಾಹಿತಿ ನೀಡಿದೆ. ಇದರೊಂದಿಗೆ ದೇಶದಲ್ಲಿ ಈ ವರೆಗೂ ಸಾವನ್ನಪ್ಪಿದವರ ಸಂಖ್ಯೆ 37,364ಕ್ಕೆ ಏರಿಕೆಯಾದರೆ, ಸೋಂಕಿತರ ಸಂಖ್ಯೆ 17,50,724ಕ್ಕೆ ಏರಿಕೆಯಾಗಿದೆ. ದೇಶದಲ್ಲಿ 11,45,630 ಮಂದಿ ಗುಣಮುಖರಾಗಿದ್ದು, 5,67,730 ಸಕ್ರಿಯ ಸೋಂಕು ಪ್ರಕರಣಗಳಿವೆ. ಇನ್ನು ರಾಜ್ಯವಾರು ಮಹಾರಾಷ್ಟ್ರದಲ್ಲಿ 9,601 ಕೇಸ್, 322 ಸಾವು, ತಮಿಳುನಾಡಿನಲ್ಲಿ 5,879 ಕೇಸ್, 99 ಸಾವು, ದೆಹಲಿಯಲ್ಲಿ 1,117 ಕೇಸ್ 26 ಸಾವು, ಆಂಧ್ರಪ್ರದೇಶದಲ್ಲಿ 9,276 ಕೇಸ್ 68 ಸಾವು, ಕರ್ನಾಟಕದಲ್ಲಿ 5,172 ಕೇಸ್ 98 ಸಾವು ಸಂಭವಿಸಿದೆ.ಸೋಂಕಿತರ ಸಂಖಅಯೆಯಲ್ಲಿ ಗಣನೀಯ ಏರಿಕೆ ಹೊರತಾಗಿಯೂ ದೇಶದಲ್ಲಿ ಸೋಂಕಿತರ ಸಾವಿನ ಪ್ರಮಾಣ ಶೇ.2.15ಕ್ಕೆ ಇಳಿದಿದೆ. ಅಂದರೆ 100 ದನ ಸೋಂಕಿತರಲ್ಲಿ ಸರಾಸರಿ 2.15 ಜನರು ಮಾತ್ರವೇ ಸಾವನ್ನಪ್ಪುತ್ತಿದ್ದಾರೆ.